Analistul Bogdan Chirieac lansează un scenariu îngrozitor în legătură cu evoluțiile din România :

''Piața Victoriei – noul Maidan?

Cu numai 4 ani în urmă, la Kiev, capitala Ucrainei, izbucnea ceea ce s-a numit EuroMaidanul. În piața centrală a orașului s-a produs un lung șir de mitinguri neautorizate. Finalul a fost dezmembrarea Ucrainei.

În Ucraina vecină totul a pornit de la parteneriatul estic, o idee generoasă a Germaniei, prin care statele ce nu aveau șanse să adere la UE în viitorul apropiat primeau fonduri nerambursabile de circa 1 miliard de euro, după modelul fondurilor europene bine cunoscute în România. Rusia a considerat că este un atac la spațiul său vital. Președintele de atunci al Ucrainei, Viktor Ianukovici, a părut să joace la două capete, încercând sa obțină maximum și de la Berlin și de la Moscova. Ca urmare, o parte a populației dorea să rămână alături de Rusia, altă parte dorea occidentalizarea statului, altminteri creat artificial în vremea fostei URSS. Nu vom şti mai devreme de vreo 20 de ani dacă în spate a fost și vreo înțelegere între Germania și Rusia. Rezultatele însă s-au văzut. Putin a anexat Crimeea, a ocupat estul Ucrainei, în război au pierit peste 10.000 de oameni, iar azi conflictul este înghețat, Rusia țintind tot litoralul Mării Negre până la granița cu Republica Moldova.''

Continuarea, pe DCNews.ro.